Ditė

Ditė () – hinduistinės mitologijos veikėja. Jos vardas sudarytas nuo Aditės (ši reškia „begalybė, neribotumas“, tuo tarpu Ditė „užbaigtumas, ribotumas“, plg., nuo Asurų padarytus „Surus“).

Iš Vedų Ditė ir jos ainiai minimi tik „Atharvavedoje“AV 7.7.1 ir vėlyvoje „Rigvedoje“ (3 kartus be platesnio konteksto, eilėje su Mitra, Varuna, Bhaga, Agniu, Savitaru).

Hinduistinėje mitologijoje Ditė yra vyriausia Dakšos ir Dakšės dukteris, Kašjapos žmona, demonų daitjų motina. Kartu su seserimi Danu laikoma asurų pramote. Tarp žymesnių Ditės vaikų (daitjų) yra Hiranjakašipus, Vadžranga, Majus, Hiranjakša.

 Šaltiniai 

Kategorija:Hinduizmo mitologija
Kategorija:Vedinės dievybės